**Nr. 44668/31.10.2024**

**REFERAT DE APROBARE**

**la proiectul** **de hotărâre privind aprobarea măsurilor pentru asistența juridică a funcționarilor publici din aparatul de specialitate al Consiliului Județean Cluj**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Conform prevederilor art. 427 alin. (1), (2), (5) și (6) din Ordonanța de urgență a Guvernului nr. 57/2019 privind Codul administrativ: *“(1) Funcţionarii publici beneficiază în exercitarea atribuţiilor lor de protecţia legii. (2)* ***Autoritatea sau instituţia publică este obligată să suporte cheltuielile necesare asigurării asistenţei juridice, în cazul în care împotriva funcţionarului public au fost formulate sesizări către organele de cercetare penală sau acţiuni în justiţie cu privire la modul de exercitare a atribuţiilor de serviciu. Condiţiile de suportare a cheltuielilor necesare asigurării asistenţei juridice se stabilesc prin act administrativ al conducătorului autorităţii sau instituţiei publice.*** *(5) Autoritatea sau instituţia publică este obligată să asigure protecţia funcţionarului public împotriva ameninţărilor, violenţelor, faptelor de ultraj cărora le-ar putea fi victimă în exercitarea funcţiei publice sau în legătură cu aceasta. Pentru garantarea acestui drept, autoritatea sau instituţia publică va solicita sprijinul organelor abilitate, potrivit legii. (6) Autorităţile şi instituţiile publice pot stabili, prin acte normative, măsurile speciale de protecţie pentru funcţionarii publici care desfăşoară activităţi cu grad ridicat de risc profesional*. |
| * 1. **Cerinţe care reclamă oportunitatea actului administrativ:** |
| Potrivit art. 1 din Legea nr. 514/2003 privind organizarea și exercitarea profesiei de consilier juridic, cu modificările și completările ulterioare, ”***Consilierul juridic asigură apărarea drepturilor şi intereselor legitime*** *ale statului****, ale autorităţilor publice centrale şi locale****,* ***ale instituţiilor publice şi de interes public, ale celorlalte persoane juridice de drept public****, precum şi ale persoanelor juridice de drept privat,* ***în slujba cărora se află*** *şi în conformitate cu Constituţia şi legile ţării*.”  În temeiul art. 57 din Regulamentul de organizare și funcționare al aparatului de specialitate al Consiliului Județean Cluj aprobat prin Hotărârea nr. 147/2024, ”*Serviciul Juridic, Constencios Administrativ, Arhivă îndeplineşte următoarele atribuţii specifice:*   1. *în domeniul juridic și constencios administrativ*   *........................*  *(4)**Reprezintă şi apără drepturile şi interesele legitime ale* ***Judeţului Cluj, Consiliului Județean Cluj, Preşedintelui Consiliului Județean Cluj, ale Comisiilor înfiinţate în baza legilor cu caracter reparatoriu, ale unităților administrative teritoriale, consiliilor locale şi primarilor din judeţ, la cererea acestora, cu aprobarea Președintelui Consiliului Județean Cluj,*** *în faţa tuturor instanţelor judecătoreşti şi a organelor de urmărire penală, la toate autorităţile şi organele cu atribuţii jurisdicţionale, a notarilor publici şi în cadrul oricăror altor proceduri prevăzute de lege, precum şi în raporturile cu alte persoane fizice şi juridice de drept public sau privat, române sau străine …….* ”.  Astfel, în aplicarea și respectarea prevederilor legale precitate, asistența juridică a funcționarilor publici, nu poate fi asigurată de consilierii juridici din aparatul de specialitate. |
| 1. **Schimbări preconizate:** |
| Asigurarea unei apărări și reprezentări specializate în situația în care împotriva funcţionarilor publici au fost formulate sesizări către organele de cercetare penală sau acţiuni în justiţie cu privire la modul de exercitare a atribuţiilor de serviciu. |
| **Secțiunea a 2-a - Impactul socio-economic:** |
| Nu este cazul. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Valoarea serviciilor juridiceva fi achitată din bugetul Județului Cluj urmând a fi recuperată de la partea adversă. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| * elaborarea procedurii privind măsurile pentru asigurarea asistenței juridice a funcționarilor publici din aparatul de specialitate al Consiliului Județean Cluj; * achiziții serviciilor de consultanţă, de asistenţă şi de reprezentare a Judeţului Cluj pentru funcționarii publici din aparatul de specialitate al Consiliului Județean Cluj; |
| **Secțiunea a 6-a – Anexe la referatul de aprobare:** |
|  |

**INIȚIATOR**

**PREȘEDINTE**

Alin Tișe

**PROIECT DE H O T Ă R Â R E**

**privindaprobarea** **măsurilor pentru asistența juridică a funcționarilor publici din aparatul de specialitate al Consiliului Județean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ........... privind aprobarea măsurilor pentru asistența juridică a funcționarilor publici din aparatul de specialitate al Consiliului Județean Cluj propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 44668 / 31.10.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 44669/31.10.2024 , Avizul cu nr. ….......... din ……… . adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 427 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 514/2003 privind organizarea şi exercitarea profesiei de consilier juridic, cu modificările şi completările ulterioare;
* Legii nr. 51/1995 pentru organizarea şi exercitarea profesiei de avocat, republicată, cu modificările și completările ulterioare;
* Legii nr. 287/2009 privind Codul Civil, republicată cu modificările si completările ulterioare;
* Legii nr. 134/2010 privind Codul de procedură civilă, cu modificările si completările ulterioare;
* Legii nr. 554/2004 privind contenciosul administrativ, cu modificările si completările ulterioare;
* Legii nr. 286/2009 privind Codul penal, cu modificările si completările ulterioare;
* Legii nr.135/2010 privind Codul de procedură penală, cu modificările si completările ulterioare;
* Ordinului Secretarului General al Guvernului nr. 600/2018 privind aprobarea Codului controlului intern managerial al entităților publice;
* Hotărârii Uniunii Naționale a Barourilor din România nr. 64/2011 privind adoptarea Statutului profesiei de avocat, cu modificările și completările ulterioare.
* Hotărârii Consiliului Județean Cluj nr. 20/2024 privind aprobarea bugetului general propriu al Județului Cluj pe anul 2024;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1 (1)** Se aprobă achiziţionarea de servicii juridice pentru situațiile în care împotriva funcţionarilor publici au fost formulate sesizări către organele de cercetare penală sau acţiuni în justiţie cu privire la modul de exercitare a atribuţiilor de serviciu.

**(2)** Achiziționarea serviciilor juridice de consultanţă, de asistenţă şi/sau de reprezentare precizate la alineatul (1) se va face de către Președintele Consiliului Județean Cluj conform prevederilor legale.

**Art. 2.** Procedura de asigurare a asistenţei juridice, se stabilește prin dispoziția Președintelui Consiliului Județean Cluj.

**Art. 3.** Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. 4.** Prezenta hotărâre se comunică Direcției Juridice, precum și Prefectului Județului Cluj, și se aduce la cunoștința publică prin afișarea la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 44669/31.10.2024**

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | aprobarea măsurilor pentru asistența juridică a funcționarilor publici din aparatul de specialitate al Consiliului Județean Cluj | | |
| **Compartiment de resort:** | Direcția Juridică | | |
| **Secțiunea 1 – Documentare și analiză:** | | | |
| Asistența juridică este activitatea profesională desfăşurată de personalul de specialitate juridică care cuprinde: consultanță juridică, asistență și reprezentare juridică, elaborarea, avizarea și contrasemnarea de acte juridice, participarea la procesul de elaborare şi adoptare a actelor administrative precum şi orice alte activităţi juridice prevăzute de lege.  Consultanță juridică este activitatea personalului de specialitate prin care aceștia oferă consultații juridice, dau indicații, emit opinii legale, puncte de vedere și fac diferite lucrări care privesc specialitatea juridică.  Consultația juridică însemnă îndrumare, lămurire, indicație, explicație, opinie, soluție, recomandare, punct de vedere, sfat dată/dat asupra unor chestiuni de specialitate cu privire la o stare/situație fapt și/sau de drept, în urma examinării acesteia și/sau a documentelor prezentate, care se poate acorda verbal și/sau scris motivat  Opinie juridică însemnă formularea unei abordari din punct de vedere legal, despre un subiect asupra căruia s-a solicitat opinia și care este responsabilitatea unui specialist cu studii juridice. Opinia juridica este un act formal, argumentat, redactat de personalul de specialitate, având menirea de a oferi un sprijin de specialitate în redactarea documentelor de care are nevoie solicitantul pentru desfasurarea activitatii/derularea unei activitati/obligativitatea respectarii dispozitiilor legale sau a demersurilor judiciare intreprinse sau care urmează a fi întreprinse. Opinia juridică poate cuprinde interpretarea unei norme de drept sau opinii asupra modului de interpretare de catre instanta o unei anumite prevederi ori cum ar putea fi aplicată aceastsa la circumstantele specifice ale solicitantului. Opinia juridica mai poate cuprinde si aprecieri asupra sanselor de castig sau de pierdere a unui proces raportat la practica judiciară și situațiile particulare, examenul doctrinei pe o anumita problema de drept, ori elaborarea unei strategii judiciare complete de prezentare si sustinere a cazului in fata instantei.  Reprezentarea este o instituție juridică prin care drepturile procedurale pot fi exercitate prin reprezentant. Instituția reprezentării în procesul civil vizează procedeul juridic în care o persoană, numită reprezentant, îndeplinește acte de procedură în numele şi pe seama unei părți din proces, efectele actului îndeplinit producându-se direct față de parte (D. N. Theohari, în Noul Cod de procedură civilă – comentariu pe articole (coordonator – G. Boroi) Vol. I: art. 1-455, ediția a II-a, Ed. Hamangiu, București, 2016, p. 233.; tot în doctrină, instituția reprezentării a fost definită ca fiind situația în care o persoană, numită reprezentant, îndeplinește acte de procedură în numele și în interesul altei persoane, care este parte în proces, numită reprezentat (G. Boroi, M. Stancu, Drept procesual civil, ed. a 4-a, Ed. Hamangiu, București, 2017, pag. 162.).  Persoanele juridice pot fi reprezentate convenţional în faţa instanţelor de judecată numai prin consilier juridic sau avocat, în condiţiile legii.  Împuternicirea de a reprezenta o persoană fizică sau persoană juridică poate fi dată unui avocat ori consilier juridic și se dovedeşte prin înscris, potrivit legilor de organizare şi exercitare a profesiei.  Personalul de specialitate juridică asigură asistenţă şi reprezentare juridică în justiție, în faţa instanţelor judecătoreşti, a organelor de urmărire penală, a entităților cu atribuţii jurisdicţionale, a notarilor publici şi a executorilor judecătoreşti, a organelor administraţiei publice, a instituţiilor şi a altor persoane juridice, pentru apărarea şi reprezentarea cu mijloace juridice specifice a drepturilor, libertăţilor şi intereselor legitime **ale Județului Cluj, a Consiliului Județean Cluj, a Președintelui Consiliului Județean Cluj,** precum și ale drepturilor şi intereselor legitime ale unităților administrativ-teritoriale, ale consiliilor locale şi ale primarilor din judeţ în fața instanțelor de judecată, la solicitarea acestora din urmă.  Reprezentarea cuprinde toate actele, mijloacele şi operaţiunile permise de lege şi necesare ocrotirii şi apărării intereselor entităților reprezentate. | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Dreptul la protecţia legii, prevăzut de art. 427 din Codul Administrativ, reglementează nu numai dreptul de a beneficia de această protecție ci și condițiile în care acest drept nu se aplică: „*(2) Autoritatea sau instituţia publică este obligată să suporte cheltuielile necesare asigurării asistenţei juridice, în cazul în care împotriva funcţionarului public au fost formulate sesizări către organele de cercetare penală sau acţiuni în justiţie cu privire la modul de exercitare a atribuţiilor de serviciu. Condiţiile de suportare a cheltuielilor necesare asigurării asistenţei juridice se stabilesc prin act administrativ al conducătorului autorităţii sau instituţiei publice. (****3) Prevederile alin. (2) nu se aplică în situaţia în care autoritatea sau instituţia publică în cadrul căreia îşi desfăşoară activitatea funcţionarul public este cea care formulează o sesizare penală sau o acţiune în justiţie împotriva acestuia.*** *(4) În cazul în care funcţionarul public a fost condamnat definitiv pentru săvârşirea unei infracţiuni cu intenţie directă, acesta are obligaţia restituirii sumei aferente asigurării asistenţei juridice prevăzute la alin. (2)...”*  Pentru personalul contractual din administrația publică această prevedere legală nu se aplică, legiutorul stabilind drepturi și obligații specifice personalului contractual (ex. art. 551 din Codul administrativ)  Articolul 16 din Legea nr. 554/2004 prevede introducerea în cauză a funcţionarului: **(1)** *Cererile în justiţie prevăzute de prezenta lege pot fi formulate şi personal împotriva persoanei care a contribuit la elaborarea, emiterea, adoptarea sau încheierea actului ori, după caz, care se face vinovată de refuzul de a rezolva cererea referitoare la un drept subiectiv sau la un interes legitim, dacă se solicită plata unor despăgubiri pentru prejudiciul cauzat ori pentru întârziere. În cazul în care acţiunea se admite, persoana respectivă poate fi obligată la plata despăgubirilor, solidar cu autoritatea publică pârâtă.* ***(2)****Persoana acţionată astfel în justiţie îl poate chema în garanţie pe superiorul său ierarhic, de la care a primit ordin scris să elaboreze sau să nu elaboreze actul*. | | | |
| ***Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| Valoarea serviciilor juridiceva fi achitată din bugetul Județului Cluj urmând a fi recuperată de la partea adversă.  Impactul social – nu e cazul.  Impactul asupra sarcinilor administrative:   * elaborarea procedurii privind măsurile pentru asistența juridică a funcționarilor publici din aparatul de specialitate al Consiliului Județean Cluj; * achiziții serviciilor de consultanţă, de asistenţă şi de reprezentare a Judeţului Cluj pentru funcționarii publici din aparatul de specialitate al Consiliului Județean Cluj. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Elaborat:Director executiv |  |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA JURIDICĂ | 15.11.2024 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 1 |  |  |  |